ไฟแนนซ์ทูเดย์
นริศ ชัยสูตร ผู้อำนวยการสำนักงานเศรษฐกิจการคลัง (สศค.)
10 ส.ค. 2554

นริศ ชัยสูตร ผู้อำนวยการสำนักงานเศรษฐกิจการคลัง (สศค.)
 โดย..นายเซเว่น&amp;&lt;2288;
นริศ ชัยสูตร ผู้อำนวยการสำนักงานเศรษฐกิจการคลัง (สศค.)
 ต้องคิดหนักในการประมาณการเศรษฐกิจปี 2554 รอบใหม่ ที่เดิมจะปรับลดลงเหลือ 4.2% ต่อปี แต่สุดท้ายก็ตัดสินใจยืนไว้ 4.5% ต่อปีเหมือนเดิม ด้วยเหตุผลอย่างน้อย 2 ประการ คือ หนึ่ง ผลกระทบตะวันออกกลางและญี่ปุ่นยังไม่ชัดเจน และสอง ปรับตัวเลขเศรษฐกิจตอนนี้กระทบการเมือง เสียคะแนนก่อนการเลือกตั้งใหม่
 




คณะกรรมการสำนักงานสลากกินแบ่งรัฐบาล ที่มี สมชาย พูลสวัสดิ์ รองปลัดกระทรวงการคลังเป็นประธาน ถือหลักการทำงานตั้งมั่นเตรียมพร้อมในที่ตั้ง เรื่องร้อนๆ หวยออนไลน์ ไม่สั่งมาเป็นลายลักษณ์อักษร เห็นทีกรรมการชุดนี้ไม่ขอเสี่ยง
สวนทางกับการทำงานของคณะกรรมการตรวจสอบโครงการหวยออนไลน์ ที่มี เกียรติ สิทธีอมร ผู้แทนการค้าเป็นประธาน ฟิตตลอด ประชุมสัปดาห์ละ 2 ครั้ง แต่ก็ยังไม่มีวี่แววว่าจะจับเข่าคุยเอกชนเข็นหวยออนไลน์ออกมาได้เลย
ในที่สุดคณะกรรมการบริษัท ทีโอที ชุดใหม่ ก็ไม่มีชื่อ อารีพงศ์ ภู่ชอุ่ม ปลัดกระทรวงการคลัง ที่กลายเป็นอดีตประธานทีโอทีไปเสียแล้ว โดยสมัยที่ดำรงตำแหน่งได้ท้าพนันไว้ว่า หาก 3จี ไม่เกิด ผมจะลาออก สุดท้ายก็เป็นอย่างที่คาดไว้จริงๆ
เสาวนีย์ กมลบุตร รองปลัดกระทรวงการคลัง ประธานกรรมการธนาคารทหารไทย ยิ้มหวานตลอดเมื่อเห็นธนาคารทหารไทยดีวันดีคืน ถึงขนาดกลุ่มไอเอ็นจี ผู้ถือหุ้นรายใหญ่ ทำหนังสือเป็นทางการว่าต้องการเจรจาซื้อหุ้นที่กระทรวงการคลังถืออยู่ ซึ่งงานนี้เห็นทีต้องคุยเรื่องราคากันอีกยาว เพราะของดียิ่งนานวันก็ยิ่งแพง
งานนี้ต้องยกนิ้วให้กับฝ่ายบริหารอย่าง “บุญทักษ์ หวังเจริญ” ซีอีโอแบงก์ทหารไทยด้วย ที่บริหารงานได้แจ่มแจ๋ว สร้างความแตกต่างอย่างมีคลาสให้กับวงการการเงิน แถมโฆษณาล่าสุดยังสร้างแรงบันดาลใจให้คนไทยกล้าจะเดินหน้าด้วยวิถีทางตัวเอง
ด้าน จักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) ยังไม่พอใจกับการขยับเครดิตประเทศของบรรดาบริษัทจัดอันดับ ที่เปลี่ยนมุมมองจาก “ลบ” เป็น “มีเสถียรภาพ” แต่ยังไม่ยอมขยับเครดิตตราสาร BBB เป็น A เสียที เพราะหากขยับตอนนี้ผลงานเข้าตาการเมืองอีกเพียบ